b'\n_START_ARTICLE_\nToma\xc5\xbe Vrabi\xc4\x8d\n_START_SECTION_\n\xc5\xbdivljenje\n_START_PARAGRAPH_\nToma\xc5\xbe Vrabi\xc4\x8d se je rodil 25. avgusta 1954 v Ljubljani. Leta 1979 je diplomiral na Fakulteti za arhitekturo, leta 2002 pa na isti fakulteti magistriral. V preteklih desetletjih ga je pot vodila v \xc5\xa1tevilne eksoti\xc4\x8dne de\xc5\xbeele Afrike, Ju\xc5\xbene Amerike in Azije. Fotografije in \xc4\x8dlanke iz teh poti je objavil v revijah Danas, Teleks, Pionirski list, Moj mali svet in v knjigi z naslovom Knjiga o vrtu (Zalo\xc5\xbeba Centralnega zavoda za napredek gospodinjstva, 1987). Imel je ve\xc4\x8d fotografskih razstav v Ljubljani, Novi Gorici in Radovljici. Dejaven je na podro\xc4\x8dju varovanja naravne in kulturne dedi\xc5\xa1\xc4\x8dine.\n_START_SECTION_\nDelo\n_START_PARAGRAPH_\nLeta 1996 je pri zalo\xc5\xbebi Magnolija izdal pesni\xc5\xa1ko zbirko Abeceda za vseveda, nato pri zalo\xc5\xbebi Karantanija pesni\xc5\xa1ko zbirko Rompompom (2003). Ve\xc4\x8d njegovih pesmi so uglasbili sodobni slovenski skladatelji: Andrej Mison, Peter Kopa\xc4\x8d, Primo\xc5\xbe Gra\xc5\xa1i\xc4\x8d, D. Kokalj, Vitja Avsec, A. J. Kropiv\xc5\xa1ek, Jakob Je\xc5\xbe in Maks Strm\xc4\x8dnik._NEWLINE_Je avtor ve\xc4\x8d mladinskih besedil izdanih pri razli\xc4\x8dnih zalo\xc5\xbebah. Njegovo delo Oblak mlinar in pobeglo zdravje je izdala Mohorjeva dru\xc5\xbeba v Celovcu leta 1995; napisal je slovensko in slovensko-nem\xc5\xa1ko razli\xc4\x8dico tega dela. Pri zalo\xc5\xbebi Karantanija je leta 2003 iz\xc5\xa1lo \xc5\xbdlobudrave bolhe, leta 2005 Pravljice in Artis v svinjaku, leta 2006 pa Kolodvor letnih \xc4\x8dasov. Pri zalo\xc5\xbebi Mladika je leta 2005 izdal delo Pozdravi iz divjine. Pri zalo\xc5\xbebi U\xc4\x8dila je leta 1996 izdal delo \xc4\x8carovnica Kira, leta 1998 Poredni volk in leta 1999 Nasukani strah. Najlep\xc5\xa1e pravljice so bile izdane na zgo\xc5\xa1\xc4\x8denki leta 2004 pri zalo\xc5\xbebi Panika Records._NEWLINE_Po besedilu Oblak mlinar in pobeglo zdravje je bila narejena lutkovna predstava z naslovom Zgodba iz mlina (Lutkovno gledali\xc5\xa1\xc4\x8de Jo\xc5\xbee Pengov]], 2002), po zgodbi Nasukani strah pa Obljuba strahov (zanjo je napisal dramaturgijo, izvedena pa je bila prvi\xc4\x8d leta 2003). V radijsko igro je bil leta 1998 prirejen Poredni volk ._NEWLINE_Knjige \xc4\x8carovnica Kira, Pravljice in Artis v svinjaku so opremljene z njegovimi ilustracijami.'